18. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ.17838/1.85 της 3/9 Μαρτ. 1967 (ΦΕΚ Β΄ 171) Περί εγκρίσεως Κανονισμού περί τρόπου ασφαλίσεως εμπειρογνωμόνων καπνού. Έχοντες υπ’ όψιν: 1.Τας διατάξεις του εδαφ. ε΄ της παρ. 1 του άρθρ. 2 του Α.Ν. 1846/51, προστεθέντος δια της παρ. 2 του άρθρ. 2 του Νόμ. 4476/65 ως ετροποποιήθη δια της παρ. 11 του άρθρ. 1 του Ν.Δ. 4577/66, ως και τας διατάξεις των άρθρ. 1 και 5 του Ν.Δ. 3710/57. 2.Πρότασις του Διοικητικού του Ιδρύματος Κοινωνικών Ασφαλίσεων και τας από 31.1.67 και 14.2.67 γνωμοδοτήσεις του Διοικητικού Συμβουλίου αυτού υποβληθείσας ημίν δια της υπ’ αριθ. 182303/π.ε./Φ.Υ.α./α/16.2.67 αναφοράς του Ιδρύματος, αποφασίζομεν: Εγκρίνομεν τον Κανονισμόν περί τρόπου ασφαλίσεως των εμπειρογνωμόνων καπνού, εξ άρθρ. 4, έχοντα ούτω: Άρθρ.1.-Οι εμπειρογνώμονες καπνού καταλαμβάνονται υπό της ασφαλίσεως του Ι.Κ.Α. εφ’ όσον έστω και μέρος της οπωσδήποτε απασχολήσεώς των λαμβάνει χώραν εντός κέντρου ασφαλίσεως ή παρέχουν υπηρεσίαν προς εργοδότην εδρεύοντα εντός κέντρου ασφαλίσεως. Άρθρ.2.-1.Τα πρόσωπα ταύτα λογίζονται πραγματοποιούνται τριάκοντα ημέρας εργασίας κατά μήνα πλην των μηνών Ιουλίου, Αυγούστου και Σεπτεμβρίου εκάστου έτους καθ’ ους θεωρείται ότι ουδόλως επραγματοποίησαν ημέρας εργασίας. 2.Ως αποδοχαί των εμπειρογνωμόνων καπνού δια τον καθορισμόν του αριθμού των κατ’ έτος πραγματοποιηθέντων ημερομισθίων και της ασφαλιστικής κλάσεως εις ην κατατάσσονται δια την καταβολήν των εισφορών νοούνται αι εκ των βιβλίων των καπνεμπορικών επιχειρήσεων προκύπτουσαι εν συνδυασμώ προς τα στοιχεία της Εφορίας Καπνού μετά αφαίρεσιν των εκ των αυτών ή εξ άλλων βασίμων στοιχείων, εμφαινομένων αμοιβών των υπομεσιτών καθ’ όσον αύται βαρύνουν τον εμπειρογνώμονα καπνού. 3.Ο αριθμός των ημερομισθίων εκάστου εμπειρογνώμονος καπνού εξευρίσκεται διαιρουμένου του κατά τα ανωτέρω εναπομείναντος ποσού αμοιβής αυτού δια του τεκμαρτού ημερομισθίου μιας των πέντε ανωτέρων ασφαλιστικών κλάσεων, της μεταξύ των ανωτέρων αποκλειούσης την κατωτέραν εφ’ όσον συμπληρούνται εν τη ανωτέρα 270 ημερομίσθια. Σελ. 124,20(δ) Τεύχος 593 – Σελ. 28 4.«Αι ασφαλιστικαί εισφοραί καταβάλλονται εις τρεις μηνιαίας δόσεις, της πρώτης κατά την τελικήν εκκαθάρισιν της ετησίας αμοιβής του καπνομεσίτου, ήτις δεν δύναται να συμπέση πέραν της 30ης Ιουν. εκάστου έτους. Εάν εν τω μεταξύ εμεσολάβησε προκαταβολή καταβάλλεται επ’ αυτής εισφορά βάσει της Χ μισθολ. κλάσεως, συμψηφιζόμενη κατά την ως άνω οριστικήν εκκαθάρισιν της αμοιβής και της συνολικής ετησίας εισφοράς». Η ανωτέρω παρ. 4 ετέθη εις αντικατάστασιν των παρ. 4 και 5 δια της υπ’ αριθ. 43813/Ι.221 της 26 Μαΐου/16 Ιουν. 1967 αποφ. Υπ. Εργασίας (ΦΕΚ Β΄ 399). Άρθρ.3.-Επί πολλαπλής απασχολήσεως καθ’ όσον αι δια έκαστον εμπειρογνώμονα καπνού καταβληθείσαι εισφοραί υπερβαίνουν τας της ανωτάτης μισθολογικής κλάσεως επιστρέφονται αναλόγως εις τους εργοδότας κατόπιν σχετικής αιτήσεώς των, υποβαλλομένης εντός του πρώτου εξαμήνου του επομένου της καταβολής ημερολογιακού έτους. Άρθρ.4.-Αρμόδιον Υποκατάστημα θεωρείται το της έδρας του εργοδότου ή ελλείψει τοιούτου το πλησιέστερον προς αυτήν. Κατά τα λοιπά εφαρμόζονται αναλόγως αι διατάξεις του Κανονισμού ασφαλίσεως Ι.Κ.Α. Η παρούσα δημοσιευθήτω δια της Εφημερίδος της Κυβερνήσεως. 15Β.Γ.α.18 Υπαγωγή σε ασφάλιση και είσπραξη εισφορών 